**Դելսի Ռոդրիգես** (իսպ.՝ Delcy Rodríguez, մայիսի 18, 1969(1969-05-18), Կարակաս, Fourth republic of Venezuela), վենեսուելացի պետական և քաղաքական գործիչ։ 2018 թվականի հունիսի 14-ից Վենեսուելայի փոխնախագահն է։

2013-2014 թվականներին զբաղեցրել է Վենեսուելայի հաղորդակցության և տեղեկատվության հարցերով նախարարի պաշտոնը, 2014-2017 թվականներին եղել է արտաքին գործերի նախարար, իսկ 2017 թվականի օգոստոսի 4-ից մինչև 2018 թվականի հունիսի 14-ը եղել է Վենեսուելայի Ազգային սահմանադրական ընդհանուր ժողովի նախագահ։ Դելսի Ռոդրիգեսի նկատմամբ մի շարք միջազգային իրավական պատժամիջոցներ են սահմանվել։

Կենսագրություն
--------------

Ծնվել է 1969 թվականի մայիսի 18-ին Կարակասում, Խորխե Անտոնիո Ռոդրիգեսի (Վենեսուելայի Սոցիալիստական լիգայի հիմնադիր) և Դելսի Գոմեսի ընտանիքում։ Հարազատ եղբայրը՝ Խորխե Խեսուս Ռոդրիգեսը, երկրի փոխնախագահն էր, իսկ հետո գրեթե մեկ տասնամյակ աշխատել է որպես Կարակասի քաղաքապետ։

Քաղաքական գործունեություն
-------------------------

Նախագահ Ուգո Չավեսի կառավարման տարիներին նա զբաղեցրել է մի քանի պաշտոն. 2003 թվականին եղել է էներգետիկայի և հանքերի նախարարության միջազգային գործերի տնօրեն, 2005 թվականին՝ եվրոպական գործերի փոխնախարար, 2006 թվականի փետրվարից մինչև օգոստոսը եղել է նախագահի գործերի նախարար, իսկ 2007-ին Վենեսուելայի փոխնախագահի գլխավոր համակարգողն էր, երբ նրա եղբայրը զբաղեցնում էր երկրի փոխնախագահի պաշտոնը։ *Tal Cual* օրաթերթում հրապարակված հոդվածի համաձայն՝ Դելսի Ռոդրիգեսն ուսումնասիրել է աշխատանքային օրենսդրությունը Փարիզում, դասավանդել է Վենեսուելայի կենտրոնական համալսարանում և եղել է Վենեսուելայի աշխատանքային իրավունքի իրավաբանների ասոցիացիայի անդամ։

2016 թվականին Դելսի Ռոդրիգեսը դեմ է հանդես եկել Ամերիկյան պետությունների կազմակերպության գլխավոր քարտուղար Լուիս Ալմագրոյի գաղափարին, այն է՝ կասեցնել Վենեսուելայի անդամակցությունը կազմակերպությանը՝ ԱՊԿ-ի Ժողովրդավարական խարտիան խախտելու համար։ 2017 թվականի հունիսի 21-ին որոշում է կայացրել առաջադրվել ազգային սահմանադրական վեհաժողովում և Վենեսուելայի նախագահ Նիկոլաս Մադուրոն ընդունել է նրա հրաժարականը արտաքին գործերի նախարարությունից։ Արտաքին գործերի նախարար դարձել է Սամուել Մոնկադան։

2018 թվականի սկզբին, թողնելով իշխանության հիմնական կուսակցությունը (ՎՄՍԿ), դարձել է նախագահ Նիկոլաս Մադուրոյի թույլտվությամբ վերստեղծված «Մենք ենք Վենեսուելան» (*Movimiento Somos Venezuela*) ձախ շարժման գլխավոր քարտուղարը։

### Վենեսուելայի փոխնախագահ

2018 թվականի հունիսի 14-ին նախագահ Նիկոլաս Մադուրոն Դելսի Ռոդրիգեսին նշանակել է Վենեսուելայի փոխնախագահ։ Նաև դարձել է Բոլիվարի ազգային հետախուզության *SEBIN* ծառայության (Վենեսուելայի հետախուզական գործակալություն) գլխավոր պաշտոնատար անձը։

Պատժամիջոցներ
-------------

### Կանադա

2017 թվականի սեպտեմբերի 22-ին Կանադան պատժամիջոցներ է սահմանել Դելսի Ռոդրիգեսի դեմ Վենեսուելայի սահմանադրական կարգի խախտման պատճառով։

### Եվրոպական միություն

Վենեսուելայի փոխնախագահ Դելսի Ռոդրիգեսը դարձել է այդ երկրի տասնմեկ պաշտոնյաներից մեկը, որոնց նկատմամբ Եվրամիությունը 2018 թվականի հունիսի 25-ին պատժամիջոցներ են սահմանել։ Նրա բանկային հաշիվները սառեցվել և արգելվել են մուտքը ԵՄ-ի երկրների տարածք «Վենեսուելայում ժողովրդավարական նորմերի և օրենքի գերակայության» խախտման պատճառով։

### Շվեյցարիա

2018 թվականի հուլիսի 10-ին Շվեյցարիան պատժամիջոցներ է սահմանել Դելսի Ռոդրիգեսի նկատմամբ՝ սառեցնելով նրա բանկային հաշիվները և արգելելով ուղևորությունները՝ վկայակոչելով նույն պատճառները, ինչ Եվրամիությունը։

### Ամերիկայի Միացյալ Նահանգներ

2018 թվականի սեպտեմբերի 25-ին Ամերիկայի Միացյալ Նահանգները պատժամիջոցներ է կիրառել Դելսի Ռոդրիգեսի նկատմամբ՝ Վենեսուելայում նախագահ Նիկոլաս Մադուրոյի իշխանության ամրապնդման համար նրա մասնակցության համար։

Անձնական կյանք
--------------

Դելսի Ռոդրիգեսը հարաբերություններ է ունեցել *Smartmatic* ընկերության համահիմնադիր Ալֆրեդո Խոսե Անսոլայի հետ, որը մահացել է 2008 թվականի ապրիլին։

Ծանոթագրություններ
------------------

1. ↑  "Nueva ministra de comunicaciones es la hermana de Jorge Rodríguez". El Nacional. 2013 թ․ օգոստոսի 4. Արխիվացված է the original 2014 թ․ հոկտեմբերի 19-ին. Retrieved 2014 թ․ հոկտեմբերի 24. `{{cite news}}`: Unknown parameter `|dead-url=` ignored (`|url-status=` suggested) (help)
2. 1 2  "¡Se acabó el berrinche! Delcy Eloína sale de la cancillería". *La Patilla* (in եվրոպական իսպաներեն). 2017 թ․ հունիսի 21. Retrieved 2017 թ․ հունիսի 22.
3. 1 2  "Venezuela sanctions". *Government of Canada* (in անգլերեն). 2017 թ․ սեպտեմբերի 22. Retrieved 2017 թ․ սեպտեմբերի 22.
4. 1 2  "Canada sanctions 40 Venezuelans with links to political, economic crisis". *The Globe and Mail*. 2017 թ․ սեպտեմբերի 22. Retrieved 2017 թ․ սեպտեմբերի 22.
5. 1 2  "European Union hits 11 more Venezuelans with sanctions". *The Miami Herald* (in անգլերեն). Retrieved 2018 թ․ հուլիսի 10.
6. 1 2  "U.S. targets Venezuelans with new sanctions for corruption". *UPI* (in անգլերեն). Retrieved 2018 թ․ սեպտեմբերի 27.
7. 1 2  "¡Entérate! Nicolás Maduro anuncia cambio de gabinete vía Twitter". *La Patilla* (in եվրոպական իսպաներեն). 2018 թ․ հունիսի 14. Retrieved 2018 թ․ հունիսի 15.
8. ↑  CIA World Factbook. "The World Factbook-Central Intelligence Agency". Արխիվացված է the original 2015 թ․ նոյեմբերի 24-ին. Retrieved 2018 թ․ հունիսի 25. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  "Villegas celebra designación de Delcy Rodríguez como ministra". El Universal. 2013 թ․ օգոստոսի 5. Retrieved 2014 թ․ հոկտեմբերի 24.
10. ↑  "Perfil de Delcy Rodríguez: Ministra de Comunicación e Información". Noticia Al Dia. 2013 թ․ օգոստոսի 4. Արխիվացված է the original 2013 թ․ օգոստոսի 6-ին. Retrieved 2014 թ․ հոկտեմբերի 24.
11. ↑  Poderopedia, Equipo. "Delcy Rodríguez". *poderopedia.org*. Արխիվացված է the original 2018 թ․ ապրիլի 21-ին. Retrieved 2016 թ․ սեպտեմբերի 6. `{{cite web}}`: Unknown parameter `|dead-url=` ignored (`|url-status=` suggested) (help)
12. ↑  "Kerry launches talks with Venezuela but backs disputed referendum". *Reuters*. 2016 թ․ հունիսի 14. Retrieved 2016 թ․ սեպտեմբերի 8.
13. ↑  "Venezuela's 'Tiger' Foreign Minister Rodriguez Quits". *Voice of America*. 2017 թ․ հունիսի 21. Retrieved 2017 թ․ հունիսի 22. Historian and deputy foreign minister Samuel Moncada will replace her, President Nicolas Maduro said, announcing the diplomatic shake-up in a speech on state TV.
14. ↑  "Con su nuevo cargo, Delcy Rodríguez será la responsable del Sebin". *La Patilla* (in եվրոպական իսպաներեն). 2018 թ․ հունիսի 14. Retrieved 2018 թ․ հունիսի 15.
15. ↑  "Sanctions suisses contre la vice-présidente du Venezuela". *Government of Switzerland* (in ֆրանսերեն). Retrieved 2018 թ․ հուլիսի 10.
16. ↑  "Smartmatic, la polémica empresa de cómputos electorales que creció en Venezuela y llegó a la Argentina". *iProfesional*. 2017 թ․ օգոստոսի 8. Retrieved 2017 թ․ օգոստոսի 9.(չաշխատող հղում)
17. ↑  "El mega guiso de los hermanitos Rodríguez con Smartmatic". *El Político* (in եվրոպական իսպաներեն). 2017 թ․ օգոստոսի 2. Retrieved 2017 թ․ օգոստոսի 9.